
SVETI KRIZNI PUT 


Bogoljubni kršćani uvijek su štovali ona 
sveta mjesta, gdje nas je naš Gospodin spasio 
od vječne smrti. Tako su već prvi kršćani 
poslije uzašašća Gospodnjega na različiti na¬ 
čin iskazivali štovanje putu posvećenu mukom 
našega Spasitelja. Kad su čuli kršćani iz dru¬ 
gih zemalja kako jeruzalemski kršćani štuju 
sveta mjesta, pojavila se i u njima želja, da se 
pomole Gospodinu na onim mjestima, gdje 
nas je mukom svojom otkupio. Tako nam 
pripovijeda sv. Jeronim, da su u njegovo doba 
dolazili pobožni kršćani iz dalekih krajeva 
u Jeruzalem i ondje se molili na svetom putu, 
što ga je Spasitelj prošao noseći sv. križ. Iz 
tih pobožnih pohađanja svetih mjesta raz¬ 
vila se pobožnost sv. križnog puta. Vraćajući 
se naime pobožni kršćani iz Svete Zemlje že¬ 
ljeli su da i kod kuće imaju barem u slikama 
neke događaje iz muke Isusove. Tako je do¬ 
minikanac Alverije vrativši se iz Jeruzalema 
naslikao put na Golgotu u više slika. Pred 
ovakvim bi slikama vjernici molili, promatrali 
muku Isusovu i zahvaljivali mu za dobročin- 

stva. U početku nije bilo upravo 14 postaja, 
kako je to danas, već je svako mogao sebi raz¬ 
dijeliti križni put na'više ili manje postaja, 
kako.mu je bilo drago. Istom su u'13.' vijeku 
razdijelili časni oci Franjevci križni put na 14 
postaja. Kad su Franjevci dobili upravu sv. 
groba, raširio se ovakav križni put po čita¬ 
vomu kršćanskom svijetu. Vjernici su vrlo 
zavoljeli ovu pobožnost, pa je zato i danas 
malo koja crkva, gdje ne^bi bilo križnoga puta. 
Rijetko ćeš naći kraj, gdje se ne bi rado vršila 
ova pobožnost. 

Prigrli i ti, kršćanska dušo, tu svetu pobož¬ 
nost ! A kako da je ne prigrliš, kad ti je ona 
kratak i siguran put. kako ćeš bolje spo 
i ljubiti Gospodina ! 

Izvršujući tu pobožnost promatraš svoga 
Spasitelja na raznim postajama. Na svakoj 
postaji prikazuje ti se 'njegova velika strplji¬ 
vost, blagost i ljubav uz veliko milosrđe, pra¬ 
vednost i mudrost Božju. Od kolike je koristi 
promatranje muke Isusove, neka nam pokaže 
život sv. Elizabete, kćeri kralja Ugarskoga! 
Jednom dođe ova sveta kneginja u crkvu sva 
u zlatu i pogleda na raspetoga Isusa. Jedan 
jedini pogled na bolnog i zapuštenog Isusa 
tako gane kneginju, da je došavši kući odba¬ 
cila sa sebe zlato i obukla pokorničko ruho. 
Tako ćeš može biti s vremenom učiniti i ti, 
mili kršćanine, budeš li dostojno izvršivao 
pobožnost svetoga križnoga puta. 

Promatranje muke Isusove jača nas, da lakše 
snosimo svoje nevolje i nesreće. Kad nas snađu 
teli i nevolje ovoga života, gdje ćemo naći 
utjehu - jđje gc .. nego u muci Gospod¬ 
njoj ? Kad promatramo, kako Gospodin naš 
trpi dragovoljno smrtne muke za nas grešnike, 
tad snosimo i mi lakše svoje nevolje. 

Promatranje muke Isusove raspaljuje u nama 
i ljubav k bližnjemu. Kad motrimo, kako Spa¬ 
sitelj naš trpi strašne boli i samu smrt, samo 
da čovječji rod spasi od vječne propasti, sili 
nas nešto, da i mi po primjeru njegovu po¬ 
mognemo svome bližnjemu, ako se nalazi u 
nevolji. Drugi predmet našega promatranja 
u sv. križnom putu jest križ, što ga je Gospodin 
morao nositi. 

Prije smrti Isusove bio je križ sramota ; 
ali kad je Isus, sin Boga živoga, na njemu 
umro, posvećen je taj križ nevinom krvlju 
Jaganjca Božjega. Kraljevi i carevi daju pri- 
sizati sebi vjernost i poslušnost pred križem 
cijeneći ga više nego sve zlato i bogatstvo ovoga 
svijeta. — Poslije smrti Isusove postao je sveti 
križ za nas drvo života, na kom je sam Život 
umro, da spasi nas od smrti vječne ; on je po¬ 
stao za nas nebeska duga, koja nam javlja 
radost razvedrena neba ; on je postao žrtvenik, 
na kom je Isus svome Ocu prikazao najmiliju 
žrtvu paljenicu i žrtvu mirotvornu. Mojsije 
je podigao u pustinji mjedenu zmiju, da svaki 
Izraelac, kojega je ujela otrovnica zmija, po- 

gieđavsi na mjedenu zmiju ozdravi. Ona je 
mjedena zmija bila slika Spasiteljeva. Izraelci 
ujedeni od zmija pogledali bi na mjedenu zmiju 
puni ufanja, da će se spasiti od smrti vreme¬ 
nite ; koliko više moramo mi gledati na križ 
s čvrstim pouzdanjem, da ćemo se po njemu 
spasiti od smrti vječne ! 

Dragi kršćani ! Neka nas ovo malo riječi 
ponuka, da što češće i što pobožnije obavljamo 
pobožnost svetoga križnoga puta. Obavljajmo 
je kada možemo ! Na to nas sili već i zahval¬ 
nost, koju smo dužni svomu Gospodinu. Velika 
su njegova dobročinstva: On nas je stvorio, 
On nam daje svaki dan nebrojene milosti, On 
nas je vlastitom svojom krvlju otkupio. Ovo 
Njegovo najveće dobročinstvo, naše spasenje, 
dužni smo često slaviti, a slavimo ga napose 
onda, kad izvršujemo pobožnost svetoga križ¬ 
noga puta. Izvršujmo je što dostojnije, jer je 
ta pobožnost kao vrtić, koji to ljepše rodove 
donosi, što se bolje obrađuje. 


6 


OPROŠTENJA 

ZA POBOŽNOST SVETOGA KRIŽNOGA PUTA 
I UVJETI POD KOJIMA SE TA OPROŠTENJA 
MOGU DOBITI 

Po papinskim pismima i ustanovama svi 
oni, koji u pravoj namisli i s pravim srcem 
obave pobožnost svetoga križnoga puta dobi¬ 
vaju sva oproštenja, što su podijeljena vjerni¬ 
ma, koji osobno pohađaju sveta mjesta u Je¬ 
ruzalemu. Sva se ta oproštenja mogu namijeniti 
pokojnicima. Svatko, tko obavi pobožnost kri¬ 
žnog puta pred zakonito postavljenim posta- 
i jama, dobiva obilna oproštenja, i to po odluci 
Sv. Oca Pape Pija XI. od 17. kolovoza 1931. 
ovako : 

1. Potpuno oproštenje svaki put, kad obavi 
pobožnosti. 

2. Drugo potpuno oproštenje dobiva svaki 
onaj, koji povrh toga isti dan primi sv. 
pričest. 

3. Potpuno oproštenje dobiva i svaki onaj, 
koji primi sv. pričest u vremenu od mjesec 
dana, nakon što je deset puta obavio po¬ 
božnost križnog puta. 

4. Oproštenje od deset godina i deset četrde- 
setnica (10 puta četrdeset dana) dobiva se 
za svaku pojedinu postaju križnog puta, 
ako tko s bilo kojeg opravdanog razloga ne 
može obaviti čitavu pobožnost. 

Kao što svako oproštenje, tako se i oproš¬ 
tenja za pobožnost svetoga križnoga puta do¬ 
bivaju samo uz neke uvjete. Evo tih uvjeta : 

Prvi uvjet za oproštenje kod pobožnosti 
svetoga križnoga puta jest, da si u milosti 
posvećujućoj, t. j. da nijesi u smrtnom grijehu. 
Da pak dostojno izvršiš tu svetu pobožnost, 
te da se po mogućnosti očistiš i od malih grijeha, 
u koje i pravednik češće pada dobro je, da prije 
nego li započneš pobožnost svetoga križnoga 
puta, u sebi probudiš pokajanje. 

Daljnji je uvjet, da imamo ove dvije dobre 
nakane : da želimo postati dionici oproštenja, 
što ih je sveta mati Crkva za izvršivanje ove 
pobožnosti podijelila, i da smo spremni ispu¬ 
niti sve drugo što se traži. 

Treći je uvjet da kod pohađanja tih četr¬ 
naest postaja promatramo muku Isusovu. Za 
vjernike, koji ne mogu mnogo promatrati, 
dovoljno je, da pobožno misle na muku Isusovu, 
a osim toga im se preporuča, da pred svakom 
postajom izmole po Očenaš i Zdravu Mariju 
premda pravo uzevši ni to nije dužnost. Treba 
zatim da pohodimo svih četrnaest postaja ne 
ispustivši ni jedne i da toga ne prekidamo, 

osim ako m potrern-. da slušamo svetu misu, 
da se ispovijedimo ili pričestimo. 

Ako veća množina vjernika u punoj crkvi 
obavlja pobožnost križnoga puta, ne zahtijeva 
se, da idemo od jedne postaje k drugoj nego 
se u tom slučaju preporuča, da ustanemo i 
opet kleknemo, ili da se barem okrenemo pre¬ 
ma postaji, pred kojom se moli. Samo koji 
naprijed moli, može ići od postaje do postaje. 

Da se dobiju oproštenja, potrebito je napo¬ 
kon da četrnaest postajnih križića upravo za to 
određeni svećenik blagoslovi. Slike kod poje¬ 
dinih postaja nisu nužne, te imaju samo tu 
svrhu da se njima živahnije prikaže muka i 
smrt našega Gospodina. 

Bolesnici dobivaju potpuno oproštenje, ako 
držeći u ruci raspelo što ga u tu svrhu blago¬ 
slivljaju Franjevci, mjesto križnog puta izmole 
14 puta ,,Očenaš”, ,,Zdravo Marijo” i ,,Slava 
Ocu”. Ako ne mogu izmoliti svih 14 Očenaša, 
dobivaju za svaki pojedini Očenaš, Zdravo 
Marijo i Slava Ocu oproštenje od 10 godina i 
10 četrdesetnica. 

Vrlo teško bolesni dobivaju oproštenja križ¬ 
noga puta, ako samo poljube raspelo, koje je 
naročito u tu svrhu blagoslovljeno, ili ako ga 
samo pogledaju nemajući snage da izuste kakvu 
strelovitu molitvicu. 

Da se postignu oproštenja, nije propisana 
nikakova naročita usmena molitva, nego je 
dosta probuditi čuvstvo skrušenoga pokajanja. 

POBOŽNOST 

SVETOGA KRIŽNOGA PUTA* 

PRIPRAVNA MOLITVA 

Klečeći pred velikim oltarom 

U ime Oca i Sina i Duha Svetoga. Arnen. 

Premilostivi Bože Isuse Kriste! Evo duša 
moja sa rastuženom Majkom tvojom Marijom 
ide za tobom i prati te na teškom putu tvoje 
pregorke muke. Okrijepi me svojom milošću, 
da mogu strpljivo nositi svoj križ, što sam ga 
grijesima svojim zaslužio. Daj mi jakost, da 
ne klonem i ne iznemognem na tom putu. Daj, 
da mi svaka postaja bude korak u nebo. Amen. 

Idući k prvom stajalištu pjeva se ili se govori : 

Stala plačuć tužna Mati 
Gledala je, kako pati 
Sin joj na križ uzdignut. 


* Opaska : U prijašnjim izdanjima ovoga križ¬ 
noga puta štampane su molitve i razmatranja po 
sv. Leonardu a Portu Mauritio. No kod zajednič¬ 
kog i javnog obavljanja križnoga puta treba se 
služiti onim molitvama, koje su štampane u mo- 

Nebeski Oče moj ! Ljubim te nada sve, jer si ti 
najveće dobro i neizmjerno milosrdan. Koliko znam 
i mogu, kajem se za sve svoje grijehe. Najviše me 
boli, štg sam ikada uvrijedio neizmjernu dobrotu 
tvoju. Čvrsto odlučujem, da ću se ubuduće čuvati 
svakoga grijeha i griješne prigode. Sve, što u ovoj 
svetoj pobožnosti činim, molim i promatram, pri¬ 
kazujem tebi na slavu i žrtvujem na onu nakanu, 
koju je Spasitelj moj imao na ovom putu. Po nje¬ 
govim zaslugama, molim te, udijeli mi, da se pravo 
pokajem radi svojih grijeha, da pravo ćutim muku 
njegovu, i da budem dionik oproštenja što se daju 
za ovu svetu pobožnost. Ova oproštenja ujedno 
prikazujem kao zadovoljštinu za one žive i mrtve 
za koje sam dužan to učiniti po pravdi, od običaja 
ili iz ljubavi. Čvrsto se ufam da će neizmjerno milo¬ 
srđe tvoje uslišati moju molbu. Amen. 


litveniku „Kruh Nebeski”. Zato smo mi u ovom 
izdanju stavili te molitve na prvo mjesto. Ali budući 
da je i križni put po sv. Leonardu dosta raširen i 
omilio, osobito za privatnu uporabu, nismo ga is¬ 
pustili, nego ga iza svake postaje dodajemo sitni¬ 
jim slovima. 

PRVA POSTAJA 

Isusa osuđuju na smrt 

Klanjamo ti se, Kriste, i blagosivamo te. 
Jer si po svojem svetom križu otkupio svijet. 

Gledaj nedužnoga Isusa gdje stoji pred su¬ 
cem ! Slušaj, kako ga krivo potvaraju i tuže, 



a on ni ne otvara svojih usta ! Razdraženi na¬ 
rod, koji ga je prije nekoliko dana slavio kao 
kralja, mahnito viče: ,,Propni ga, propni.!” 
Osudiše ga; a on prima drage volje osudu, 
samo da nas oslobodi od osude vječnog proklet¬ 
stva. 

Pomolimo se. Gospodine Isuse! Na tu 
nepravednu osudu pristao sam i ja po grijehu. 
Ah, i ja sam te zlim življenjem svojim osudio. 
Oprosti mi ! Daj mi milost, da i ja krotko i 
strpljivo primam krivi sud, te da se riješim 
osude na vječne muke. Amen. 

Oče naš — Zdravo Marijo — Slava Ocu. 

Smiluj nam se Gospodine ! — Smiluj nam se ! 

Dušom njenom razboljenom, 
Rastuženom, ražaljenom, 

Prolazio je mač je ljut. 

Razmotri divnu poniznost i poniženje Isusa, 
kako je nedužan, bez ikakva opravdanja, saslušao 
i primio osudu. — Tvoji su grijesi oni lažni svjedoci, 
koji su prouzročili osudu ; tvoje su psovke na Boga 
i na bližnjega tvoga sklonule nepravednog suca 
da je tu osudu izrekao. — Obrati se dakle k tvomu 
ljubavi punome Bogu, te vapi više srcem, nego li 
ustima : 

Isuse moj, klanjam se tvojoj božanskoj strplji¬ 
vosti, kojom si primio nepravednu smrtnu osudu 
sa bezbožnog sudišta Pilatova i molim te, da po 
zaslugama ove svete kreposti izbrišeš pred svojim 
strašnim sudištem onu pravednu osudu vječne smrti, 
koju su grijesi jezika moga već tako često zavrije- 
dili, te mi budi milostiv na koncu života moga. 
Amen. 

DRUGA POSTAJA 

Isus prima na se križ 

Klanjamo ti se, Kriste, i blagosivamo te. 

Jer si po svojem svetom križu otkupio svijet. 

Gledaj teški križ, što ga navališe na Isusa 
njegovi neprijatelji. Ne nosi ga on za sebe, 



već za tebe i za čitav svijet. Grijesi tvoji i grijesi 
sviju ljudi tište sveta ramena njegova, a ti 
još ne ćeš da se popraviš ! Skini sa sebe što prije 
teško breme svojih grijeha u skrušenoj valjanoj 
ispovijedi. 

Pomolimo še. Preblagi Spasitelju, Isuse 
Kriste! Ti si dragovoljno primio na se križ, 
što ti ga prirediše grijesi moji i grijesi svega 
svijeta. Daj mi milost, da oćutim "teško breme 
svojih grijeha, i da ih skrušeno oplačem. Amen. 

Oče naš — Zdravo Marijo — Slava Ocu. 

Smiluj nam se, Gospodine ! — Smiluj nam se ! 

0 koliko ucviljena 
Bješe ona uzvišena 
Majka Sina jedinog ! 

Promotri, kako predobri Otkupitelj pun čeznuća 
uzima sveti križ, s kolikom li strpljivošću podnosi 
pogrde i udarce opake svjetine. — Ti pak u svemu 
nestrpljiv bježiš od križa i zaboravljaš, da se bez 
križa nemamo nebu nadati. — Okaj stoga svoju 
sljepoću, te se obrati k Spasitelju svomu, koji je 
za tebe uzeo križ i moli uzdišući: 

Ne dolikuje tebi, Isuse moj, već meni ovaj križ! 
Veličam neizmjernu ljubav, s kojom si iz milosrđa 
prama meni uzeo na svoja izranjena leđa ovaj teški 
križ, koji su ti pripravili grijesi svijeta. Molim te, 
udijeli i meni jakost i milost, da križ svojih pat¬ 
nja na putu svijeta, trnjem obasutom, strpljivo 
nosim, te se nikad na tebe ne potužim i od tvoje 
se volje ne odijelim. Amen. 

TREĆA POSTAJA 

Isus pada prviput pod križem 

Klanjamo ti se, Kriste, i blagosivamo te. 

Jer si po svojem svetom križu otkupio svijet. 

Kako su teški grijesi naši ! Pod njihovim te¬ 
retom pada onaj, koji sve drži svemožnom 



riječju svojom ; a pada zato, da se mi podigne¬ 
mo iz zloća svojih. Gledaj, kako Isus strpljivo 
podnosi sve pogrde i nemile udarce ! A ti se tu¬ 
žiš na svaku malenkost i nepromišljeno mrmljaš ; 
ti, koji si i više toga zaslužio ! 

Pomolimo se. Nedužni Isuse Kriste! 
Pod težinom grijeha mojih padaš ti, da mene 
bijednika podigneš. Okrijepi me, dragi Isuse, 
da nikada više ne padnem u grijeh. Daj mi 
milost, da me nikakvo zlo ne odijeli od ljubavi 
tvoje. Amen. 

Oče naš — Zdravo Marijo — Slava Ocu. 

Smiluj nam se, Gospodine! Smiluj nam se! 

Bol bolova sve to ljući 
Blaga Mati gledajući 
Muke slavnog Čeda svog. 

Razmotri, kako je trpeći Otkupitelj, oslabljen 
mnogim gubitkom krvi, prviput pao na zemlju. 
Gledaj kako ga nemilosrdno muče, čuškajući ga i 
turajući a strpljivi Isus ne otvara usta svojih. — 
On trpi, On šuti, dok se ti na svaku i najmanju 
bol odmah tužiš, glasno mrmljaš i nepromišljeno 
grdiš. — Ostavi se već jednom jadne svoje nestrp¬ 
ljivosti i potajne oholosti, pa se moli izmučenomu 
svomu Otkupitelju : 

O Isuse moj ! U svoj poniznosti cjelivam ovo tlo, 
koje si ti bolno padnuvši pod teškim križem svojom 
krvi natopio. Po zaslugama bolnoga pada, što si 
ga ovdje pretrpio, molim te, ne daj, da izgubim 
tvoju ljubav i milost. Izgubim li je pako svojom 
krivnjom, to te molim, podigni me odmah očinskim 
svojim milosrđem. Amen. 

ČETVRTA POSTAJA 

Isus susreta svoju svetu Majku 

Klanjamo ti se, Kriste, i blagosivamo te. 

Jer si po svojem svetom križu otkupio svijet 

Gledaj žalosnu Majku Isusovu, kako raspla¬ 
kana ide za Sinom svojim. Oh, kolika joj bol 



obuze srce, kad ga vidje onako nagrđena i iz¬ 
mučena. A tko joj prouzroči toliku bol ? Mi i 
grijesi naši. Hoćemo li i nadalje svojim grije¬ 
sima zadavati bol svetoj Majci Spasiteljevoj ? 
Ne, nikada više 1 

Pomolimo se. Predragi Isuse! Molim 
te za onu tugu, što si je podnio, kada si sreo 
Majku svoju: podijeli mi pravu pobožnost 
prema svetoj Majci svojoj. A ti, prežalosna 
Majko, pomozi mi, da se uvijek spominjem 
muke Sina tvoga, i da po njoj dođem u nebo. 
Amen. 

Oče naš — Zdravo Marijo — Slava Ocu. 

Smiluj nam se, Gospodine ! — Smiluj nam se ! 

Koji čovjek ne bi plako 
Majku Božju videć tako 
U tjeskobi tolikoj ? 

Oj, kolika je bol probila srce Isusovo, kolikom 
li se grozom napunilo srce Marijino, kad se ovdje 
sretoše ! — Ti nezahvalna dušo — vapije rascviljena 
Majka, — čim te je moj Isus uvrijedio ? — Čime 
te je uvrijedila moja jadna majka ? — tuži se tu¬ 
gom ganuti Isus. Oj, ostavi se grijeha, koji nam za¬ 
daje tolike boli ! — A ti ? Što odgovaraš ti ? Sa 
skrušenim srcem moli: 

Božanski Sine Marijin ! Sveta Majko moga pre- 
ljubeznoga Isusa ! Ponižen grijesima svojim moram 
priznati, da sam ja pripravio mač, koji je probo 
presveta srca vaša. Pun stida i kajanja molim vas, 
oprostite mi ! Nikad ne ću zaboraviti na bolni vaš 
susret, ne zaboravite ni vi na me, nego u smrtni 
čas dođite milostivo ususret duši mojoj. Amen. 

PETA POSTAJA 

Simon Cirenac pomaže Isusu nositi križ 

Klanjamo ti se, Kriste, i blagosivamo te. 

Jer si po svojem svetom križu otkupio svijet. 

Spasitelj je tako iznemogao, da već ne može 
nositi križa; ali tvrdo srce ljudsko nema smi- 



lovanja. Isus je mnogoga bolesnika ozdravio, 
mnogomu mrtvacu povratio život; sada sam 
treba pomoći, ali mu nema nikoga u pomoć. 
Ne preosta dakle drugo neprijateljima njegovim, 
već da prisile Simona, te pomogne Isusu nositi 
križ. 0 sretna li Simona ! A kako ti nosiš križ ? 

Pomolimo se. Premili moj Isuse! Pro¬ 
svijetli me milošću svojom, da spoznam, kolika 
je vrijednost tvojega križa ; i daj mi milost, 
da križ, od tebe meni poslani, zagrlim i nosim 
drage volje, doklegod ti hoćeš. Amen. 

Oče naš — Zdravo Marijo — Slava Ocu. 

Smiluj nam se, Gospodine ! — Smiluj nam se ! 

Tko protužit ne će s Čistom, 

Kada vidi, gdje za Kristom 
Razdire se srce njoj ? 

Promisli ovdje, da si ti kao Simon Cirenac, koji 
samo na oko i zlovoljno nosiš križ, jer si se odveć 
prilijepio za prolazne zemaljske stvari. Podigni se 
već jednom i olakšaj Otkupitelju svomu teško 
njegovo breme time, što ćeš ne samo dragovoljno 
i od srca sve nevolje koje ti ruka Božja šalje, strp¬ 
ljivo primati, nego što ćeš biti pripravan za njih 
i zahvaliti Bogu svojemu. Moli dakle : 

_ Isuse moj ! Stidim se, promatrajući opiranje 
Simona Cirenca, kad ti je morao pomoći nositi križ, 
i molim te radi zasluga neizmjerne ljubavi tvoje 
ne daj, da se ikada ozlovoljim pod teretom svojih 
muka ili da očajam, nego daj, da u tom čast svoju 
tražim, što križem opterećen tebe slijedim. Amen. 

ŠESTA POSTAJA 

Veronika pruža Isusu rubac 

Klanjamo ti se, Kriste, i blagosivamo te. 

Jer si po svojem svetom križu otkupio svijet. 

Među silnom svjetinom, koja se naslađivala 
mukama Isusovim, našla se i jedna pobožna 



žena, te požali Isusa. Ona mu pruži rubac, 
da otare svoje krvavo lice. A za nagradu vraća 
joj Spasitelj sliku presvetog obraza svoga, 
utisnutu u rubac. Kako je lijepo ogledalo do¬ 
bila sveta Veronika 1 Ogledaj se u to ogledalo 
često ! 

Pomolimo se. Predobri Isuse, koji si 
smrtnim znojem lica svoga meni spasio život: 
o daj povrati duši mojoj ljepotu koju je na krš¬ 
tenju primila ! Daj mi onako nježno srce, kakvim 
ti je sveta Veronika pružila rubac, pa i meni 
utisni u srce biljege muke svoje. Amen. 

Oče naš — Zdravo Marijo — Slava Ocu. 

Smiluj nam se, Gospodine ! — Smiluj nam se ! 

Zarad grijeha svoga puka 
Gleda njega usred muka 
I gdje bičem bijen bi. 

Promatraj u ovom rupcu presveto lice Spasitelja 
svoga. Ljubi Otkupitelja svoga i s ljubavlju utisni 
sebi u srce sliku njegovu. O, kako bi bio sretan, 
kad bi noseći tu sliku u srcu svojem živio i umro ! 
Da budeš dakle dionikom tolike sreće, moli Gospo¬ 
dina svoga ovako : 

Isuse moj ! Divim se velikodušnom sažaljavanju 
Veronikinom, s kojim je bez straha stupila među 
tvoje neprijatelje pune mržnje, da otare krvlju 
i znojem obliveno lice tvoje. Molim te, da mi po 
zaslugama te lijepe hrabrosti udijeliš jakost, da uz- 
mognem svaki ljudski strah nadvladati, te stazom 
tvojih zapovijedi odvažno stupati. Amen., 

SEDMA POSTAJA 

Isus pada drugiput pod križem 

Klanjamo ti se, Kriste, i blagosivamo te. 

Jer si po svojem svetom križu otkupio svijet, 

# Eto i opet pada Isus, da iz gliba grijeha po¬ 
digne tebe i sve ljude. Kako ga moraju boljeti 



rane na presvetom Tijelu. Ali još više nego li 
rane, bole ga.tvoji grijesi, u koje jednako padaš. 
Prigni već jednom oholu glavu svoju, budi 
od srca ponizan i nauči se Bogu za ljubav i za 
pokoru svojih grijeha strpljivo podnositi svaki 
križ ! 


24 


Pomolimo se. Ljubljeni Isuse ! Ti opet 
padaš pod teškim bremenom križa. Molim te za 
boli, što si ih oćutio kod ovoga pada, uzdigni 
me iz grijeha mojih, i ne daj da se ikada više 
u njih povratim. Amen. 

Oče naš — Zdravo Marijo — Slava Ocu. 

Smiluj nam se, Gospodine ! Smiluj nam se! 

Gleda svoga milog Sina 
Ostavljenog sred gorčina, 

Gdje se s dušom podijeli. 

Promatraj, kako ovdje na zemlji leži Spasitelj 
tvoj satrven od boli, kako ga neprijatelji nogama 
gaze, a svjetina mu se ruga i potsmi jeva. — Oholost 
tvoja prouzročila je taj pad. Ponositost tvoja ba¬ 
cila ga na zemlju. — Prigni već jednom svoju oholu 
glavu, okaj oholost svoju, te odluči, da ćeš u buduće 
biti ponizniji. Baci se do nogu izmučenom Spasite¬ 
lju i moli: 

O preblagoslovljeni Spasitelju moj. Vidim te 
doduše, gdje iznemogao ležiš na zemlji, ali ti se ipak 
klanjam kao svemogućemu Bogu svojemu. Molim 
te, uništi oholost moju, iščupaj mi iz srca svako 
griješno častohleplje, da upoznam kukavštinu svoju 
te svaki prezir primim s onom poniznošću, koja se 
tebi sviđa i da tako postignem sreću, da olakšam 
tvoj teški pad i da budem uzvišen na vijeke s tobom 
u raju. Amen. 

OSMA POSTAJA 

Isus tješi jeruzalemske žene 

Klanjamo ti se, Kriste, i blagosivamo te. 

Jer si po svojem svetom križu otkupio svijet. 

Bogoljubne žene požališe Isusa, kad ga vi¬ 
dješe svega krvava i izranjena; i zato uzeše 



nad njim plakati. A Isus im reče : ,,Kćeri je¬ 
ruzalemske ! Ne oplakujte mene, nego oplakujte 
sebe i djecu svoju !” I tebi Isus veli isto, što je 
rekao ženama. „Ne oplakuj, sinko, mene, nego 
oplakuj sebe i grijehe svoje !” A gdje su tvoje 
suze, da oplačeš grijehe svoje ? 

Pomolimo se. Premili Isuse, koji voliš, 
da oplakujem grijehe svoje, nego li muke tvoje, 
daj mi milost, da skrušenim srcem oplačem 
grijehe i uvrede, što sam ti ih nanio, i da zavrije- 
dim veseliti se s tobom u kraljevstvu nebes¬ 
kom. Amen. 

Oče naš — Zdravo Marijo — Slava Ocu. 

Smiluj nam se, Gospodine ! — Smiluj nam se. 

Vrelo milja, slatka mati, 

Bol mi gorku osjećati 
Daj, da s tobom procvilim. 

Razmisli, da s dva razloga moraš jadikovati i 
to : poradi Isusa, koji zbog tebe toliko trpi, i poradi 
samoga sebe, nezahvalniče, koji se ne znaš drukčije 
veseliti, nego vrijeđajući njega. Kako možeš gleda¬ 
jući tolike boli biti još uvijek tako bešćutan ? Ne 
gubi ipak pouzdanja, kad vidiš Isusa, kako blago 
i ljubežljivo susreta uboge žene, pa moli sa skruše¬ 
nim srcem : 

Ljubezni moj Otkupitelju ! Vidim da si se više 
obazirao na tugu i bol zaplakanih jeruzalemskih 
žena, nego na bol i gorčinu svoga pogrdnoga puta 
pod križem, stoga te molim za milost, da od srca 
ćutim bol radi muke tvoje, i za milost, da se duboko 
žalim i skrušeno raskajem, pa da potom na času 
smrti moje uzmogneš i na me svrnuti svoje oči 
pune utjehe i milosrđa. Amen. 






DEVETA POSTAJA 

Isus pada trećiput pod križem 

Klanjamo ti se, Kriste, i blagosivamo te. 

Jer si po svojem svetom križu otkupio svijet. 

Po trećiput pada Isus pod križem, ali ga ne 
prestaje nositi, dok ne dovrši djelo spasenja 



ljudskoga. Zašto ti ne ćeš da nosiš križ, koji te 
vodi u nebo ? U križu je spasenje, u križu je 
zaštita i obrana, u križu je život. Zato prigrli 
križ da živiš u vijeke. 

Pomolimo se. Premili Isuse, koji si od 
silne muke i po trećiput pao pod križem, ali se 

opet pridigao i prigrlio teški križ, da dovršiš 
za me žrtvu, daj mi jakost i ustrajnost, da sa 
strahom i trepetom mislim na spasenje duše 
svoje, i da me breme grijeha ne obori u ponor 
vječni, otkle nema spasenja. Amen. 

Oče naš — Zdravo Marijo — Slava Ocu. 

Smiluj nam se, Gospodine ! — Smiluj nam se! 

Neka ljubav srca moga 
Gori sveđ za Krista Boga 
Da mu u svem omilim. 

Kako li je bolan i sažaljenja vrijedan bio pad 
našega Spasitelja pod teretom križa ; pa ipak s koli- 
• kom odvažnosti, s kolikom ustrpljivosti dade se, 
da ga kao janje žrtveno Židovi i pogani puni ružne 
osvete natežu, tuku, gaze i po tvrdom kamenju 
navlače ! Gadna li grijeha, koji na takav način 
zlostavi Sina Božjega ! Dušo kršćanska ! Zar ne za¬ 
služuje tako poniženi tvoj Otkupitelj dubokog 
smilovanja i sažaljenja ? Deder dakle, pomoli se 
Isusu : 

O Spasitelju moj ! Znadem, da te nije slabost 
niti bol trećiput na zemlju bacila, već gorka po¬ 
misao, da se uzalud moraš popeti na krvavi onaj 
brijeg za sve one, koji se ne brinu, da se riješe svo¬ 
jih grijeha, koji i opet stare grijehe i opačine po- 
činjaju, koji zločin na zločin gomilaju i time tvoje 
muke povećavaju. 

O, dobrostivi Isuse ! Evo me pred tvojim nogama 
skrušena srca i čvrste odluke, da svoj život popra¬ 
vim, te uz milost tvoju do smrti tebi vjerno služim. 
Amen. 


29 













DESETA POSTAJA 
Isusa svlače 

Klanjam ti se, Kriste, i blagosivamo te. 

Jer si po svojem svetom križu otkupio svijet. 

Gledaj, kako krvnici Isusovi i odijelo s njega 
svukoše. Oh, strahote! Gol stoji Bog koji .sve 



odijeva! Njegovo presveto i prečisto Tijelo 
ruglu se izvrgava. Zbog naše tašte gizde i pu¬ 
ste taštine mora on podnositi toliku sramotu; 
mora biti bez odijela, da nas zaodjene odjećom 
nedužnosti, koju smo izgubili sramotnim mi¬ 
slima, riječima i djelima. 

Pomolimo se. Nedužni Isuse, koji si 
na Kalvariji bio sramotno svučen, daj mi milost, 
da i ja svučem sa sebe staru zlu ćud i zle požude. 
Daj, da sve, što je taštim ljudima slatko, meni 
bude gorko, a ti jedini da mi budeš prava slast 
i utjeha. Amen. 

Oče naš — Zdravo Marijo — Slava Ocu. 

Smiluj nam se, Gospodine ! — Smiluj nam se. 

Rane drage, Majko sveta, 

Spasa za me razapeta, 

Tisni posred srca mog. 

Promatraj, dušo, Isusa svoga, kako je izvana 
sav u krvi i u ranama, a iznutra ga muči gorka žuč. 
Gledaj ga, kako silom lišen odijela trpi radi nepri¬ 
stojnih tvojih misli, riječi, djela i radi taštine tvoje u 
odijevanju, a radi neumjerenosti tvoje trpi gor¬ 
činu žuči. Zar možeš na Otkupitelja svoga bez saža¬ 
ljenja i kajanja pogledati ? Moli na koljenima pred 
Isusom Kristom : 

Prerascviljeni Isuse moj ! Od svega se srca žalo¬ 
stim nad porugom, koju si ti pretrpio, kada su te 
tako javno i na tako okrutan način haljina lišili. 
Molim te udijeli mi radi te boli i poruge milost, 
da se uzmognem taštine i pohlepe za užitkom, kao i 
ludorija ovoga svijeta odreći i iz ljubavi prema tebi 
ruganje i preziranje njegovo rado podnositi, da tako 
jednom budem vrijedan vječne radosti u nebu. 
Amen. 

JEDANAESTA POSTAJA 

Isusa pribijaju na križ 

Klanjamo ti se, Kriste, i blagosivamo te. 

Jer si po svojem svetom križu otkupio svijet. 

Promisli, kako oštrim čavlima pribijaju na 
križ svete ruke Isusove, koje su toliko dobra 



učinile ljudima! Promisli, kako mu probijaju 
noge, v koje su koracale jedino za spasenje ljud¬ 
sko. Što si ti zaslužio, koji si rukama svojim 
tolike nepravde počinio ; koji si često stupao 
po zabranjenom i krivom putu! Pravdi se 
Božjoj mora svakako potpuno zadovoljiti: 
bolje na ovom svijetu, nego li na drugom. 

Pomolimo se. Klanjam ti se, Isuse moj, 
i molim te za svetu muku tvoju : daj, da mi pro- 
trnu sva uda od svetoga straha ; daj, da raza- 
pnem griješne požude tijela svoga, i da vazda 
budem tvoj. Amen. 

Oče naš — Zdravo Marijo — Slava Ocu. 

Smiluj nam se, Gospodine ! — Smiluj nam se ! 

Neka dođu i na mene 
Patnje za me podnesene 
Sina tvojeg ranjenog. 

Promatraj strašne boli, koje je dobri Isus ćutio, 
kad su čavlima nečovječno probijali meso i kosti, 
živce i žile na rukama i nogama. Ne moraš li gledajući 
takovu bol i muku upoznati veličinu grijeha svojih, 
kad Otkupitelj tvoj probijenih ruku mora moliti 
nebeskoga Oca, da ga pomiri s tobom ? Pokaži 
usrdnu sućut pravim i skrušenim kajanjem za 
grijehe svoje, te moli s poniznim srcem : 

O, predobri, za mene propeti Isuse ! Probij mi i 
napuni srce svetim strahom i ljubavi prema tebi. 
Pa jer su grijesi moji oni čavli, koji te tako kruto 
na križ prikovaše, probudi u meni pravo i skrušeno 
pokajanje i udijeli mi jakost, da ćutila svoja trap- 
ljenjem tako ukrotim, da me nikada ne prevladaju 
na propast duši mojoj. Amen. 

DVANAESTA POSTAJA 

Isus umire na križu 

Klanjamo ti se, Kriste, i blagosivamo te. 

Jer si po svojem svetom križu otkupio svijet. 

U groznim mukama visi Spasitelj na križu, 
a neprijatelji ga njegovi još ruže i grde. Ali on ih 



ne^proklinje, već za njih moli: ,,Oče, oprosti 
im,, jer ne znaju što čine !” Opraštaš li i ti ne¬ 
prijateljima svojim ? Isus je umro, da mi ži¬ 
vimo. Smrću svojom Isus je pobijedio smrt. 

Pomolimo Se. Strpljivi Isuse, koji si na 
križu izdahnuo : molim te, pritegni me k sebi 
na sveti križ! Zaslužio sam nesretnu smrt, 
ali te molim za pregorku smrt tvoju, smiluj 
mi se, i daj, da jednoć s križem u ruci umrem 
u milosti tvojoj. Amen. 

Oče naš — Zdravo Marijo — Slava Ocu. 

Smiluj nam se, Gospodine ! — Smiluj nam se ! 

Daj mi s tobom suze livat, 
Raspetoga oplakivat, 

Dokle diso budem ja. 

Uzdigni oči svoje i gledaj preljubljenoga na križ 
raspetoga Isusa! Promatraj umiruće Božansko 
lice, kako blijedi i gine. Slušaj, kako moli za svoje 
krvnike, kako raj obećaje onomu, koji ga za nj 
moli, kako predaje Majku svoju skrbi vjernoga 
učenika Ivana, kako dušu svoju izručuje Ocu, glavu 
preklanja i umire. Otkupitelj je tvoj za tebe na križu 
umro. 0 pazi, da se od križa drukčije ne udaljiš, 
nego raskajan. Obujmi križ Isusov i reci : 

Slavni Spasitelju moj ! Vidim te raspeta i mrtva 
radi grijeha mojih. Vidim, gdje nebo i zemlja strepi 
i stenje. 0, napuni i moje srce dubokom sućuti, daruj 
duši mojoj nadu oproštenja i pomilovanja. Tebi za 
ljubav od srca ću oprostiti svim neprijateljima 
svojim ; o daruj i meni jednoć utjehu i milost, da 
pomiren i sjedinjen s tobom, raspeti Spasitelju moj, 
sretno umrem. Amen. 

TRINAESTA POSTAJA 

Isusa skidaju s križa 

Klanjamo ti se, Kriste, i blagosivamo te. 

Jer si po svojem svetom križu otkupio svijet. 

Promisli, koliku je bol morala oćutjeti bla¬ 
žena Djevica Marija, kad joj mrtvo tijelo pre¬ 



dragoga Sina položiše u krilo ! Grijeh probode 
mačem prevelike žalosti majčino srce njezino 
Oplači grijehe^ svoje, i žali Majku, koja za te 
toliko trpi ! Čuvaj se ponovnoga pada, da je 
i opet ljuto ne ucviliš. 

Pomolimo se. Rastužena Majko Isu¬ 
sova i Majko moja ! Molim te za onu preljutu 
bol, što si je pretrpjela, kad si primila u krilo 
mrtvo tijelo Božanskoga Sina ; primi i moju 
dušu na samrti u svoje materinsko krilo ! Amen. 

Oče naš — Zdravo Marijo — Slava Ocu. 

Smiluj nam se, Gospodine ! — Smiluj nam se ! 

U tvom društvu uz križ stati, 

S tobom jade jadovati 
Želja mi je jedina. 

Kolik: je mač boli probo srce rascviljene Majke, 
kad je Božanskoga Sina svoga nagrđena i mrtva u 
naručje primila ! Na pogled mnogih njegovih rana 
ponoviše se sve boli svetoga njezina srca. Promisli 
dobro, da su naši grijesi njena presvetoga Sina 
lišili života i time duboko ranili materinsko srce 
njezino, ali se i opomeni, da je Marija po žrtvi svoga 
Sina postala utočištem grešnika. Vapi dakle k njoj : 

O Marijo, prerascviljena Majko, kraljice mučenika ! 
Klanjam se za mene umrlomu Otkupitelju svomu u 
tvojem naručju. Gledajući gorku bol, koja je pod 
križem dušu tvoju obuzela, tugujem i naričem 
s tobom. Molim te radi smrti, kojom je kao žrtva 
umro Božanski Sin tvoj, primi me kao ubogo svoje 
dijete i mojoj raskajanoj duši daj da nađe utočište 
u tvom srcu. Amen. 

ČETRNAESTA POSTAJA 

Isusa polažu u grob 

Klanjamo ti se, Kriste, i blagosivamo te. 

Jer si po svojem svetom križu otkupio svijet. 

Pobožni Josip Arimatejac i Nikodem iskazaše 
Spasitelju posljednju počast, položivši mu sveto 



tijelo u novu grobnicu, u kojoj ne bijaše još 
nitko pokopan. Nu tijelo Isusovo nije ostalo 
u grobu ; domalo je ustalo slavno iz groba i 
združilo se opet s dušom. I tebe će jednoć po¬ 
ložiti u grob. Gledaj, da ti tijelo bude izmučeno 
trudom i naporom dobrih djela, da tako ustane 
slavno na život vječni. 

Pomolimo se. Isuse, početniče života, 
daj, da na tvom grobu oživim novim životom, 
i da obumrvši posvema grijehu, s tobom jednoć 
uskrsnem na život vječni. Amen. 

Oče naš — Zdravo Marijo — Slava Ocu. 

Smiluj nam se, Gospodine ! — Smiluj nam se ! 

Kada dođu smrtni čaši, 

Kriste Bože, nek me spasi 
Majke tvoje zagovor. 

Kad mi zemlja tijelo primi, 

Dušu onda uzmi ti mi 
U nebeski blažen dvor. 

Promatraj ovdje žalost i naricanje sv. Ivana, 
sv. Magdalene i drugih vjernih duša, kad su Isusa 
u grob zatvorili ! Ali više od svega drugoga uzmi si 
k srcu bol njegove presvete Majke, kad je vidjela, 
da je lišena ljubljenoga Sina. Srce bi ti se moralo 
stidom napuniti, ako nijesi tijekom ovoga svetoga 
križnoga puta nikakova znaka pobožnosti pokazao, 
ako ti se nije kod tolike muke i boli u srcu nikakova 
bol pojavila. Kao dokaz svoga poštovanja i saža¬ 
ljenja poljubi u duhu kamen na svetom grobu, 
položi unutra srce svoje i reci Isusu, koji počiva u 
smrtnom snu : 

Premilostivi Isuse; koji si meni za ljubav htio 
proći tako tegoban put, klanjam ti se u ovomu 
grobu. Ah ! Sadi Isuse u srce moje, da uzmognem 
s tobom sjedinjen ustati na nov život i uz tvoju 
milost sretno umrijeti. Udijeli mi po zaslugama 
gorke svoje muke, koju sam sada razmatrao, da mi 

na času smrti zadnja hrana bude presveti oltarski 
sakramenat; zadnje moje riječi : Isus, Marija i 
Josip ; zadnji uzdah da mi bude združen s onim, 
kojim si ti na križu ispustio duh svoj za mene ; da 
uzmognem živom vjerom, nepokolebljivim ufanjem 
i žarkom ljubavi s tobom i radi tebe umrijeti, te se 
s tobom na vijeke veseliti.' Amen. 




ZAVRŠNA MOLITVA 

Klizeći pred velikim oltarom 

Predobri Isuse! Zahvaljujem ti na milosti, 
koju si m: uuuelio pri ovoj pobožnosti. Primi 
ovu moju U 'ljubnost na slavu muke svoje, 
na zadovoljštinu za grijehe moje, na utjehu i 
pomoć dušama u čistilištu ! 0 ne daj, Isuse, 
da neizmjerna vrijednost presvete Krvi tvoje 
bude za me izgubljena, nego mi udijeli milost 
svoju : uvedi me iza ovoga života u vječnu 
radost. Amen. 

Hvaljen budi Isus Krist, raspeti naš Ot¬ 
kupitelj. : njegova pod križem žalosna Majka 
Marija! 

Pet Očenaša na čast pet rana Isusovih i jedan 
Očenaš na nakanu Sv . Oca Pape. 

Nebeski Oče, vječni Bože ! Sjedinjujem se s onom 
ljubavi, s kojom si ti meni, nevoljnomu grešnikti 
poklonio jeđinorođenoga Sina svoga Isusa Kri¬ 
sta i s kojom je on po svojoj gorkoj muci i smrti 
meni pribavio spasenje. Prikazujem ti ovaj križni 
put, što sam ga uz tvoju milost prošao ; neka ti bude 
ta pobožnost za previšnju slavu, u zahvalu za mi¬ 
losti meni i drugima podijeljene, na otpuštenje 
svih grijeha cijeloga svijeta, na utjehu i pomoć 
duša u čistilištu, osobito onih, za koje sam na po¬ 
četku molio. 

0 milosrdni Oče! Pogledaj na lice Krista Sina 
svojega, usliši glas krvi njegove, te budi milostiv 
i milosrdan meni, nevoljnomu grešniku. Amen. 

Hvaljen budi Isus Krist raspeti Otkupitelj i 
njegova rascviljena Majka Marija ! 

Pazi! Ako se sveti križni put završuje pred 
izloženim Presvetim Sakramentom , to se završuje 
ovako : 

Divnoj dakle Tajni ovoj 
Klanjamo se smjerno mi, 

Stari zakon žrtvi novoj • 

Nek se sada ukloni, 

Vjera dusi čovjekovoj 
Nek spoznanje dopuni. 

Bogu Ocu, Bogu Sinu 
Hvala s pjesmom radosnom, 

Slavimo im veličinu, 

Častimo ih dušom svom, 

K Duhu Svetom nek se vinu 
Glasi s dikom jednakom. Arnen. 

Sveć. Kruh s neba dao si njima. 

Puk . Koji svaku slast u sebi ima. 

Pomolimo se. Bože, koji si nam u div¬ 
nom Sakramentu ostavio uspomenu muke svoje, 
podaj nam, molimo, tako častiti sveta otajstva 
Tijela i Krvi tvoje, da vazda osjećamo u sebi 
plod otkupljenja tvojega. Koji živiš i kraljuješ 
u vi jeke vjekova. 

Puk . Amen. 

LITANIJE 

O MUCf I SMRTI ISUSOVOJ 

Zj urivainu uporabu 

Gospodine, smhuj se! 

Kriste, smhu se i 
Gospod:r.e. s:' :iuj se ! 

Kriste, ču; nas i 
Kriste, usirš: nas! 

Oče nebeski. BDže ! 

Sine. Otkupitelju svijeta, Bože! 

Duše Sveti, Bože ! 

Svete Tr:;s:\;. jedan Bože! 

Isuse, za trideset srebrnjaka prodani, 

Isuse, u vrtu do smrti ožalošćeni, 

Isuse, u molitvi krvavim znojem obliveni, 

Isuse, od Jude himbenim cjelovorn izdani, 

Isuse, konopcima kao razbojnik svezani, 

Isuse, na sud Anin i Kajfin potezani, 

Isuse, od sluge teškom zaušnicom udareni, 

Isuse, od Kaife bogopsovkom okrivljeni, 

Isuse, u svoj nebeski obraz popljuvani, 

Isuse, pokrivenim obrazom i zaušnicama 
napastovani, 

Isuse, od Petra tri puta zatajeni, 

Isuse, od Heroda kao lud u bijeloj sviti 
poniženi, 

Isuse, Pilatu kao zločinac predani, 

Isuse, gorim od Barabe ubojice procije¬ 
njeni, 

Isuse, preljutim bičevima rastrgani, 

Isuse, za pogrdu crvenom haljinom za- 
odjeveni, 

Isuse, trnjem nemilostivo okrunjeni, 

Isuse, od pete do vrh'glave jednom ranom 
učinjeni, 

Isuse, na pogrdnu smrt nepravedno osuđeni, 
Isuse, pod preteškim križem satrveni, 
Isuse, kao umiljato janje na krvavu žrtvu 
povedeni, 

Isuse, čavlima na križ pribijeni, 

Isuse, među dva razbojnika na križu uz¬ 
dignuti, 

Isuse, na križu porugani i opsovani, 
Isuse, žučju. i octom napojeni, 

Isuse, za ljubav našu na križu umrli, 

Isuse, poslije smrti sulicom u prsa ranjeni, 
Isuse, s križa u krilo žalosne majke polo¬ 
ženi, 

Isuse, od žalosne majke groznim suzama 
oplakani, 

Isuse, u novi grob ukopani, 

Milostiv budi, oprosti nam, Isuse ! 

Milostiv budi, usliši nas, Isuse ! 

Od svakoga zla, 

Od svakoga grijeha, 

Od nagle i nepripravne smrti, 

Od smrti vječne, 

Za pregorku muku i smrt svoju, 

Za pet presvetih rana svojih,, 

Za boli prežalosne Majke svoje, 

oslobodi nas 
Isuse ! 


Mi grešnici. 

Da se dostcjiš vazdašnje živo spominjanje 
muke i smrti svoje u našem srcu 
probuditi, 

Da se dostojiš pravu pokoru i srećnu smrt 
milostivo nam udijeliti, 

Da se dostojiš u svojoj svetoj milosti nas 
uzdržati. 

Da Sc đostojiš svim vjernim mrtvima 
p k j vječni darovati, 

Jaganjče Božji, koji uzimaš grijehe 

oprosti nam, Isuse. 

Jaganjče Božji, koji uzimaš grijehe 

usliši nas, Isuse. 

Jaganjče Božji, koji uzimaš grijehe 

smiluj nam se, Isuse, 

Kriste, čuj nas. 

Kriste, usliši nas. 

Gospodine, smiluj se. 

Kriste, smiluj se. 

Gospodine, smiluj se. 

svijeta, 

svijeta, 

svijeta, 


Oče naš. Zdravo Marijo. 

Klanjamo ti se, Kriste, i blagosivamo te. 

Jer si po svojem svetom križu otkupio svijet. 
Gospodine, usliši molitvu moju. 

I vapaj moj k tebi da dođe. 

POMOLIMO SE 


Gospodine Isuse Kriste, Otkupitelju svijeta, 
koji si krv svoju prolio za otpuštenje grijeha, 
tebe ponizno molimo za onu pregorku muku, 
koju si za nas na križu umirući podnio : smiluj 
se nama i prinesi za nas Ocu nebeskomu 
neprocijenjeno dostojanstvo muke i smrti svoje, 
da srećno preminemo s ovoga svijeta, i otku¬ 
pljenja tvojega dionici postanemo na vijeke. 
Koji s Ocem i Duhom Svetim živiš i kraljuješ 
u vijeke vjekova. Amen. 

Moli za nas, sveta Bogorodice. 

Sada i na čas smrti naše. 

POMOLIMO SE 

Neka moli za nas, prosimo, Gospodine, sada i na 
čas smrti naše pred dobrotom tvojom Blažena 
Djevica Marija, majka tvoja, koje presvetu dušu 
mač boli prođe u vrijeme muke i smrti tvoje. 
Koji živiš i kraljuješ u vijeke vjekova. Amen. 

Dušo Kristova, posveti me ! 

Tijelo Kristovo, spasi me ! 

Krvi Kristova, napoj me ! 

Vodo iz prsi Kristovih, operi me ! 

Muko Kristova, pokrijepi me ! 

0 dobri Isuse, usliši me ! 

Među rane svoje sakrij me ! 

Ne dopusti mi, da se odijelim od tebe 1 

Od neprvatelja zlobnoga brani me! 
Na čas smrti moje zovni me ! 

I zapovijedi mi, da dođem k tebi! 
Da te se svetima tvojim hvalim ! 
U vijeke vjekova. Amen. 


Oproštenja: 1. 300 dana svaki put; 2. 7 godina 
jedamput na onaj dan, kad se moli poslije svete 
pričesti; 3. Potpuno oproštenje jedamput na mje¬ 
sec koji god dan, ako se moli svaki dan. Uvjeti: 
sveta ispovijed, sveta pričest, pohod koje crkve 
i molitva na nakanu Svetoga Oca Pape. 

Uvjet moliti na nakanu Sv. Oca Pape ispunjuje 
se, ako se izmoli jedamput Oče naš, Zdravo Marijo 
i Slava Ocu, a može se mjesto toga izmoliti i druga 
koja molitva na tu nakanu. (Pio XI., 20. IX. 1933.) 


I. 

1. 0 Isuse, ja spoznajem, 

Da sam Tebi zgriješio. 
Teškim grijehom jadnik, 
Tvoju ljubav sam izgubio ! 

2. S Judom sam i Kajfom Tebi 
Svjedočio, sudio, 

Te s Herodom i Pilatom 
Tebi smrt dosudio. 

3. Izdjelao križ sam Tebi, 

Oštru krunu spleo Ti, 

Bičem sam Te bičevao, 

Drznuh Te se probosti! 

4. Ja sam uzrok Tvojoj smrti, 

Da se lila sveta Krv, 

Dionik sam raspinjanja, 

0 ja jadni zemski crv! 

5. 0 Isuse, ja se kajem ; 

Griješnom meni milost daj, 

Da Ti služim sve do smrti 

I da stečem vječni raj ! 

II. 

1. Narode moj židovski, među svim odbrani, 

I od Oca mojega na službu izbrani! 

2. Narode moj, reci Mi, a na čudo sebi: 

Kakvu li sam nepravdu učinio Tebi ? 

3. Izvedoh te iz ropstva, teška misirskoga, 

A ti kruto sveza Me, kao roba svoga! 

4. Kroz to more Crveno vodah te po suhom, 
Faraona utopih u valovlju morskom. 

5. A ti mene kroz more smrtnih goniš jada, 

U krvi Me vlastitoj utopit si rada. 

6. Četrdeset punih ljet’ u pustinji hranu 
Đavo sam ti obilnu, anđeosku manu. 

7. I čudesa stvaro sam med’ tobom živući, 
Bolesne ozdravljajuć, mrtve podižući. 

8. A za sve to, puče moj, tako Me obruži, 

K drvu križnom pribi Me, žednom octa pruži. 

